Die vingerafdruk in die verhaal – toortsie.com
Die vingerafdruk in die verhaal
Januarie 30, 2018 Januarie 31, 2018 ~ Toortsie
Ons word mos kleintyd geleer dat elke persoon se vingerafdruk uniek is, maar ons word nie geleer dat vingerafdrukke kan verdwyn of beskadig nie.
Toortsie se vingerafdrukke beteken ‘n ronde nul en na aanleiding van ‘n gesprek op Faceboek, wil ek dink dat dit onder ons blogmaats meer voorkom as wat ek sou dink. Dalk het ons ons hande deurgewerk, of stukkend kitaar gespeel, of opgeblog! Wie weet? Dis tog interessant dat my man, wat baie harde fisiese werk met sy hande gedoen het, se vingerafdrukke steeds perfek is. Dis nou te sê, as hulle sy vingerafdrukke geneem kan kry. Sy hande is effens kromgetrek deur Artritis.
So, elke keer wat hierdie ewige toeris oorsee wil gaan, kom hier so ‘n onrustigheidjie oor my. Ook as ek by ‘n bank moet instap, want dan kom die groot woord ter sprake: Vingerafdrukke. En Toortsie hét nie so iets nie. Of eerder, hulle voel Toortsie se vingerafdrukke is nie op standaard nie.
(Ek ontmoet so ‘n rukkie ‘n belangrike, statige, dame. Haar man het by die vingerafdrukafdeling in die staatsdiens gewerk. Volgens haar is dit totaal onmoontlik dat iemand nie ‘n vingerafdruk kan hê nie. Toortsie droom duidelik al weer!)
Toe wil ons Amerika toe en almal waarsku ons: Húlle is erg!
Ek en pappa gaan vir ons visumafspraak, met arms vol dokumente soos op die lysie deurgegee. Wat is die eerste versoek? Vingerafdrukke, natuurlik, hoe dan anders.
Eers Toortsie, maar sy het niks om te wys nie. Toe Toortsie se man, maar hy kry nie sy hand platgedruk om die handafdruk te neem nie. Hulle sê, ons kan maar deurgaan, ons visa sal oor 2 dae gereed wees en vra vir ons nie eers een van die lang lys dokumente nie!
Hul het seker besef hierdie ou boertjie en sy vrou is onskadelik!
Dit was lank gelede.
Toortsie by Finesse: Ek wou so graag groot dinge vir die Here doen.
Posted in Lawwighede; Tong-innie-kies,Reis-ervarings
Next ›Kameel – ‘n Babelse verwarring
86 thoughts on “Die vingerafdruk in die verhaal”
Januarie 30, 2018 om 9:52 vm
Dan kan jy nou ‘n lekker “crime” beplan siende dat hulle nie jou vingeragdrukke kan neem nie. Die plek… daardie ou murasie op Abrie se blog. Dis idiaal want as daar getuienisse is gaan hulle oë hulle verblind en hulle gaan teen mekaar praat. Bly weg van die skoorsteen, jy wil nie al gillende die bultjie afhardloop met ‘n klomp perdebye agter jou aan nie. Moenie vir Una by jou komplot betrek nie, sy gaan Bali toe en sal nie beskikbaar wees nie. Bly ook weg van Tina af… sy gaan jou ‘n pil injaag om jou tot besinning te bring. Woestynkind ook nie ‘n goeie keuse nie… as dinge tense begin rask haal sy wyn uit… en julle gaan nie tyd hê vir ‘n wyndrinkery nie. Ekmyself… mmmm…miskien, maar dan moet jy seker maak jou selfoon is af. Net miskien bel iemand en die oomblik as sy musiek hoor begin sy dans. Scrapy sou uitstekend gewerk het… maar helaas sy bly te vêr. Wegkruipertjie se hart sal nie in die saak wees nie… haar hart is op ‘n ander plek. Perdebytjie sal nie sonder haar kamera wil gaan nie… en jy wil nie fotos op die crime scene geneem hê nie. (Sy sal daardie ou skoorsteen vol perdebye wil afneem). Dan bly daar net Hester oor!!! Ja Hester sal idiaal wees as jou crime partner solank jy net nie stoepitgeit aanvang nie!!! Hou my op hoogte hoe julle vorder 😊
Januarie 30, 2018 om 10:22 vm
Lekker plan gee jy my nou! Seegogga sal my ook help en, terloops, wie sê vir jou Una is regtig Bali toe, mmm?
En wat laat jou dink ‘n bietjie rooi wyn en musiek en dans kan nie die situasie bevorder nie? 😁
Die probleem is egter dat almal my sal verdink oor my gebrek aan vingerafdrukke!
Januarie 30, 2018 om 10:26 vm
Soos dit vir my lyk gaan jy nou al wat ‘n blogger is betrek en as die spul van julle in die tronk sit… en party…. met wie gesels ek?
Januarie 30, 2018 om 10:31 vm
Nee, maar ons gaan mos nie gevang word nie!
Januarie 30, 2018 om 5:06 nm
Ek het ook nie vingerafdrukke nie, so jy hoef tog nou nie weer so “spesiaal” te voel nie! Waarin wil Kameel ons nou betrek? Ek is ‘n eerlike dief.
Januarie 30, 2018 om 5:16 nm
Lyk my om in blogland toegelaat te word, mag jy nie vingerafdrukke hê nie! Kameel het groot planne. Ek gaan vir julle beskuit bak en bring as julle in die tronk sit.
Januarie 30, 2018 om 5:18 nm
Mmm, heerlike boerebesuit!
Januarie 30, 2018 om 5:19 nm
So, suster, sorg dat jy in die tronk kom!
Ek dink ek stel jou aan om ‘n lekker crime storie te skryf. Jy hou mos van ‘n uitdaging!
Januarie 30, 2018 om 10:30 vm
Dis Abrie en sy magic murasie wat so met my kop smokkel. 😐
Januarie 30, 2018 om 10:32 vm
Skryf daai storie!
Januarie 30, 2018 om 10:36 vm
Dis ‘n tall order juffrou… ek weet van crime niks 😢
Januarie 30, 2018 om 10:40 vm
Ek wonder darem, met jou verbeelding skort daar niks. Maak dit ‘n vervolgverhaal wat jy die eerste deel skryf en die volgende een tag.
Januarie 30, 2018 om 1:16 nm
Jy is kostelik, Kameel!
Januarie 30, 2018 om 1:22 nm
Kry so wan en dan ‘n gier en klim op die verhoog. Wou mos graag drama gaan swot het 😀😀😀
Januarie 30, 2018 om 1:36 nm
Hier’s jou kans! Skryf hom!
Januarie 30, 2018 om 2:30 nm
Jy doen dit uitstekend!
Januarie 30, 2018 om 11:04 vm
Hier sit ek in die lughawe sitkamer en lag vir julle! Ek hou van hierdie idee…maar Toortsie, die beplanning is belangrik jong! Onthou, my geheue is nie altyd goed nie, so as ek nou undercover moet terug sluip S.A. toe, moet een van julle my iewers kom haal vir die geleentheid. Geleentheid menende ons crime. Kameel is super slim. Niemand, maar niemand gaan ons verdink nie!!!
Januarie 30, 2018 om 11:20 vm
Natuurlik sal niemand ons verdink jy! Jy het ‘n alibi! En ek sit sonder sein op ‘n verafgeleë plaas by Riversdal. Totaal onskadelik!
Januarie 30, 2018 om 11:21 vm
Maar jy moet mooi vlieg, hoor jy, en mooi na jouself kyk.
Januarie 30, 2018 om 11:46 vm
Geniet jou tyd in Bali Una… ons vlieg in gedagte saam 😊
Januarie 30, 2018 om 1:19 nm
Ek kan saam met jou ‘n rooftog beplan, want ek het ook nie vingerafdrukke nie! Elke lisensie en paspoort sê, “no fingerprints”. Wanneer kom ons bymekaar vir die groot beplanning?
Januarie 30, 2018 om 1:35 nm
Die storie raak net beterser en beterder.
Januarie 30, 2018 om 2:32 nm
Met Kameel se aanbevelings, kan ons dit omskep in ‘n hele sameswering van bloggers!
Januarie 30, 2018 om 4:10 nm
Jy en jou kamera is klaar in die storie Perdebytjie. Jy gaan die aas uitgooi!!!
Januarie 30, 2018 om 4:14 nm
Hier kom ‘n ding hier kom ‘n ding hier kom ‘n ding. Ek bestudeer nie almal so goed nie, jy is die een om die hele verhaal te skryf.
Januarie 30, 2018 om 4:17 nm
Nee Tooets dit moet ‘n spanpoging wees…. ek het nie ‘n kriminele brein nie 😢
Januarie 30, 2018 om 4:31 nm
Ek ook nie! Dalk sal die man met die hoed kan help?
Januarie 30, 2018 om 7:31 nm
Ek sal die toneel vooraf skelm afneem, dan kan ons goed beplan 😂
Januarie 30, 2018 om 7:59 nm
Heeter, dalk kan jy vra wie wat wil doen?
Januarie 30, 2018 om 9:02 nm
Lekker kuier julle nou. Ek dog dis eintlik so ‘n simpel storie, my vingerafdrukstorie en Kameel se verbeelding loop op hol en ons s’n agterna. 😂
Januarie 31, 2018 om 6:25 vm
Dit wys jou mens is nooit te oud om die verbeelding te laat loop met interessante stories nie.Hierdie was nou so lekker….alles Kameel se skuld!😀
Januarie 31, 2018 om 7:55 vm
Januarie 31, 2018 om 11:29 vm
Ek pleit onskuldig edelagbare. Dis daardie magical murasie se skuld!!!
Januarie 31, 2018 om 12:51 nm
Ek hoop Abrie het ook hier gelees, om te sien watter reaksie sy foto veroorsaak het!
Januarie 31, 2018 om 12:52 nm
Abrie, Abrie kom in asseblief! Jy kan nie net wil foto’s plaas en vorentoe kyk nie. Jy moet buetjie agtertoe kyk ook, die skare raak mal!
Januarie 31, 2018 om 12:53 nm
Toortsie, ek dink jy moet vir hom ‘n skakel op sy eie werf gaan plaas.
Januarie 31, 2018 om 12:56 nm
Ek sal hom loop sê. 😁
Januarie 31, 2018 om 1:04 nm
Jou inskrywing het soveel reaksie gelok,dat jy naderhand nie meer plek vir kommentare gaan he nie…lol!
Januarie 31, 2018 om 1:10 nm
En ek dog dis ‘n simpel storie. Maar eintlik het Kamerl die stof opgejaag. 😁
Januarie 31, 2018 om 1:03 nm
Hy het gelees, en ek hoop regtig hy gaan vir ons ‘n goeie plot uitwerk. Ek dink op die einde moet hy tronk toe gaan… hy wil mos met ons koppe smokkel.
Januarie 31, 2018 om 1:05 nm
Soos ons in SA maak…dis alles sy skuld…blaamverskuiwing!
Januarie 31, 2018 om 1:07 nm
En daar maak ek myself skuldig aan so ‘n euwel. Ek laat my kop in skaamte sak!!!
Januarie 31, 2018 om 1:09 nm
Dis alles in orde ,Kameel…dis in die gees van die tyd waarin ons lewe!
Januarie 31, 2018 om 1:40 nm
Arme onskuldige ek, ek mag miskien dieselfde haarstyl as nommer 1 he maar ek ontken summier dat ek bevriend is met die Guptas.
Ek moes na myself geluister het en my hand nie aan fiksie gewaag het nie kyk hoe in die sop is ek nou. Kan mens ‘n vyl in sop sit? Maak dit ‘n dik donker sop.
Januarie 31, 2018 om 1:55 nm
‘n Vyl is bietjie lig in die broek om jou uit die maksimum gevangenis uit te vyl! Jy sal kontant benodig vir omkoopgeld.
Ek voel ook so. Ek weet hy het hier gelees, maar ek het nou ‘n klag gaan lê daar by hom oor die chaos wat hy hier op ons blog kom veroorsaak het, en wie moet nou skoonmaak agter hom?
Wat ek wel sien, is die herlewing van blogspeletjies, en dít maak my opgewonde.
Januarie 31, 2018 om 1:13 nm
Die juffrou het gepraat…. en ek hoop Abrie gehoorsaam!!! Hoop werklik ons kry die storie van die grond af!!!
Januarie 31, 2018 om 1:36 nm
Januarie 31, 2018 om 2:15 nm
Januarie 30, 2018 om 5:41 nm
Ek het ‘n voorstel! Abrie weet presies wat by die murasie aangaan – laat hy beskryf watter soort crime daar gepleeg kan word om ons almal ryk te maak. Dan kan hy vir Perdebytjie tag om met die beplanning te begin. Bytjie tag vir Toortsie sodat sy kan besluit watter blogger welke taak moet uitvoer. Toortsie tag vir die eerste persoon wat ‘n taak moet afhandel (Kameel!). Elkeen wat wil deelneem moet ‘n taak kry en binne drie dae die blog plaas om te sê wat gedoen is. Sodra jou taak afgehandel is, tag jy die volgende persoon. Elke blogger skryf sy deel van die vervolverhaal op sy eie blog (±500 woorde). Sodra Abrie die woord gee, sal ek ‘n “event” oopmaak op InLinkz en elke blogger las sy skakel by soos wat sy taak voltooi word. Dan het ons die vervolgverhaal in mooi chronologiese volgorde bymekaar, maar elke blogger se blog kry blootstelling, want almal moet by mekaar lees, aanmoedig en raad gee (of uitskel). Almal wat wil deelneem moet sy duim kom wys hier. Ek stel voor dat Storieklong deurlopend ‘n oog hou en kommentaar lewer op die suksesse en mislukkings, sodat ons aanpassings kan maak in die plan waar nodig.
Januarie 30, 2018 om 5:43 nm
Klink rof, maar if dit kan werk.
Januarie 30, 2018 om 5:57 nm
Ek like Hester… as almal nou net wil inval. Maak dit op jou blog bekend as die taak van die week… dan kyk ons of ons ‘n storie bymekaar kan sit.
Januarie 30, 2018 om 6:01 nm
Ek dink dit gaan langer as ‘n week neem! Ek sal so maak as die bloggers instem om deel te neem.
Januarie 30, 2018 om 6:02 nm
Ag, wie nie wil saamspeel nie, hoef nie. 😁 Dis mos maar altyd vrywillig.
Januarie 30, 2018 om 6:03 nm
Ja, maar om die beplanning te doen, moet ons voor die tyd weet wie bereid is om deel te neem.
Januarie 30, 2018 om 6:17 nm
Jy sê ek moet beplan wie doen wat. Ek wonder of dit die regte werk vir my is? Dalk moet ek ook net ‘n spesifieke opdrag kry. Is jy nie goed met sulke logistieke werk nie?
Januarie 30, 2018 om 6:25 nm
O ek het net voorbeelde genoem van hoe ons dit kan hanteer, maar ek gee nie om nie – ek sal dit doen.
Januarie 30, 2018 om 6:33 nm
Januarie 30, 2018 om 6:34 nm
Januarie 31, 2018 om 1:08 nm
Ek is in…sal solank my kameralense blink vryf.
Haha, jy gaan ons almal in die tronk laat beland!
Januarie 31, 2018 om 1:12 nm
Ek sal genoeg omkoopgeld saamvat,sodat ek my kamera kan saamvat en “under cover” kan foto’s neem van al die euwels in die tjoekie.
Januarie 31, 2018 om 1:14 nm
Smokkel tog net ‘n ou eetdingetjie en ‘n vyl ook in.
Januarie 31, 2018 om 1:21 nm
Ek sal mos beskuit bring, maar die waarheid is dat ek eintlik nie meer beskuit bak nie. Dalk ‘n skaapboud met ‘n vyl. Of bobotie.
Januarie 31, 2018 om 1:22 nm
Dis ook maar reg so.
Januarie 31, 2018 om 1:52 nm
Julle laat my nou so lekker lag…baie pret!
Januarie 30, 2018 om 10:09 nm
Geeftag neeftag of is dit nou nigtag. Mense sonder vingerafdrukke – dit klink ernstig verdag.
Ek daarenteen het vigerafdukke wat selfs duidellik is in water en boonop ‘n volronde hoofafdruk en los orals DNA soos ek my nie-beskermende hoof op plekke stukkend kap. Klink vir my of die bewyse teem my gaan draai. Ten minste het ek nie ‘n polisierekord nie, soos die mense wat hulle vingerafdrukke uitgewis het…
Januarie 30, 2018 om 10:11 nm
Dan raak dit hoog tyd!
Dis almal bloggers wat hulle vingerafdrukke verloor het. Dit laat my wonder oor bloggery!
Januarie 31, 2018 om 6:04 vm
Oooooooo nou het ek darem lekker hier gelees. Ou Kameel is darem n doring wat haar verbeelding goed gebruik. Dit klink regtig soos n vervolgverhaal wat later in n volwaardige speurverhaal of riller kan ontwikkil. Ek is in, al het ek nog vingerafdrukke.
Januarie 31, 2018 om 8:39 vm
Onthou as jy oorkom SAtoe vir die crime, dat ek iewers vir jou ‘n boek los. 😁
Januarie 31, 2018 om 11:13 nm
Ha ha, Ek het my eie satalliet en quadcopter om alles te volg.
Januarie 31, 2018 om 11:31 vm
Viva die ouderdom het voordele. My Ma se vingerafdrukke kan ook nêrens gelees word nie. Nie eens by hulle fênsie hek wat daarmee oopsluit nie. Erg snaaks
Januarie 31, 2018 om 12:12 nm
So jou ma kan ook aan ons crime storie deelneem. As jy nie verstaan nie…. dis alles in die kommentare saamgevat. Kry julle nie vreeslik warm daar doer bo in Afrika nie?
Januarie 31, 2018 om 12:26 nm
Maar Daniel moet saamspeel! Sy kan ‘n Afrikageurtjie aan die storie bring!
Januarie 31, 2018 om 1:00 nm
Sal gaaf wees…. hoe lyk dit Daniël, is jy lus vir bietjie aksie?
Januarie 31, 2018 om 7:20 nm
Hie hie ek het die deel oor iets krimineel aanvang gelees 🙂 Dis plak warm hierso, 07:30am is dit reeds 28 grade en dis soos somer weer in Durban. Plakwarm. Vergeet van sybloesies dra en hou by katoen onderklere. Vandag net onder veertig grade in die mouter gedraai. Selfs al reën dit, is die reënwater warm.
Januarie 31, 2018 om 8:42 nm
Neeee ek sal net voor ‘n waaier sit en niks doen nie. Februarie is juis so ‘n ekstra warm maand. Sterkte daar!!!
Januarie 31, 2018 om 12:24 nm
Soms ‘n groot pyn! 😁
Januarie 31, 2018 om 7:48 nm
Verstaan ek nou heeltemal! Die een en enigste maal wat die uwe oorsee is, was die besoek aan die Italiaanse ambassade nogal ‘n toets. Eers het my ore nie gewys op die foto nie, en moes ek terug na die fotohokkie. En toe die liewe vingerafdrukke. Dit was ‘n gespook van ‘n ander wêreld om uiteindelik die vereiste aantal duidelike afdrukke te kry. So hittete of ek het daardie toetsie nie geslaag nie!
Januarie 31, 2018 om 8:40 nm
Ai en as hul nee sê, is dit nee. Gelukkig het ek ‘n polisieklaring dat my vingerafdrukke onbruikbaar is.
Die knaap agter die toonbank het al begin praat van polisie toe gaan, probeer toe nog een keer , gelukkig 😯
Januarie 31, 2018 om 9:29 nm
530,288 ste persoon wat hier inloer! Baie dankie en welkom! Hoop jy loer weer in.